سەلەفی جیھادی

جیھادی سەلەفی یان سەلەفیی جیھادی زاراوەیەکە لە کۆتایی ھەشتاکانی سەدەی ڕابردووەوە بۆ ھەندێک گرووپی ئیسلامی ڕامیاری کە جیھاد وەک بەرنامەیەک بۆ گۆڕانکاری دەگرنەبەر، وەک ڕەوتی فیکری دیار لە سەردەمی ئەنوەر ساداتدا سەریھەڵدا موسڵمانان دژی دووژمنی داگیرکەر و دژی ئەو دەسەڵاتەی کە شەریعەتی ئیسلامی دەگۆڕێت و بە یاسای دروستکراوی مرۆڤ فەرمانڕەوایی دەکات یان سیستەمێک زیادەڕۆیی لە ستەم بکات. سەلەفییە جھادییەکان ئەو گرووپە یان ئەو تاکانەن کە ھەڵگری بیرۆکەی جیھادی چەکداری بوون لە دژی حکوومەتەکانی ئێستا لە وڵاتانی جیھانی ئیسلامی یان دژی دووژمنانی دەرەکی.بقلم أبوو مصعب السوری، ص 685. ھەروەھا کارلۆسی شۆڕشگێڕی ڤەنزوێلا بە ئیسلامی شۆڕشگێڕ ناوی بردووە.

بزووتنەوەی سەلەفی جیھادی خۆی بە ڕەوتێک دەزانێت کە لۆژیکی ئیسلامی دروست کە لە قورئان و سوننەتەوە وەرگیراوە، لە عەقیدە و فیقھی جیھادی و فیقھی ڕامیاری شەریعەت لە دەسەڵاتداری و مامەڵەکردن لەگەڵ داگیرکەر و ناوبژیوانی شەریعەت، پێیان وایە گۆڕان بە زۆر لێکردن گونجاوترین و دروستترین ئامرازە بۆ ئازادبوون و ڕاستکردنەوەی ژێرخانی ئایینی و کۆمەڵایەتی و ڕامیاری بەپێی ژیاننامەی پێغەمبەر و مێژووی فەتحەکانی پێغەمبەر محەممەد.

سەلەفییەتی جیھادی بە دووەمین ڕەوتی سەلەفیی ھاوچەرخ دادەنرێت لەگەڵ سەلەفیی زانستی و سەرچاوەکانیان وەک یەکن، بەڵام جیاوازییان ھەیە لەگەڵ بزووتنەوەی سەلەفیی زانستی و ئیخوان لە گرتنەبەری ھێڵ بەرنامەی بزووتنەوەی شۆڕشگێڕانە یان چەکداری بۆ گۆڕانکاری، نەک پەروەردە یان پەرلەمان لە پێناو چاکسازیدا، بەھۆی بۆچوونی ئەوانەوە کە دیموکراسی و پەرلەمانەکانیان لا گومڕایی و ھاوەڵدانانە بۆ خودا و ئەو دەسەڵاتانە ڕەگ و ڕیشەیان داکوتاوە و لە دەرەوەی وڵاتەوە پشتیوانییان لێدەکرێت، لەگەڵ ئەوەشدا لە چاکسازیدا شکستیان ھێناوە و ڕەوتی تریش وا دەزانن کە ئەمە پەلەکردنێکە بۆ گۆڕانکاری لەلایەن جیھادییە شۆڕشگێڕەکانەوە لەناوچوونە و ھەندێکیش ئەمە بە دوورکەوتنەوە لە حاکم دەزانن کە دەبێت گوێڕایەڵی بکرێت، ڕژێمە دەسەڵاتدارەکان بە کافر ڕادەگەیەنن بەھۆی ئەنجامدانی پووچەڵکەرەوەی ئیسلام یان دەستکاریکردنی شەریعەتی ئیسلامی و ڕێگەدان بە دەسەڵاتداری جیھانگەری و دیموکراسی.

 ئەمانەش ببینە 
 سەلەفییەت لە کوردستان

 سەرچاوەکان 

پۆل:ئیسلامی سیاسی
پۆل:سەلەفی
پۆل:زاراوە نوێیەکانی سیاسەت